55 कैंक्राई तारा
55 कैंक्राई (55 Cancri) एक द्वितारा है जो हमारे सौर मंडल से लगभग 41 प्रकाशवर्ष दूर स्थित है। पृथ्वी की सतह से देखे जाने पर यह आकाश में कर्क तारामंडल के क्षेत्र में दिखता है। इस द्वितारे का एक तारा हमारे सूरज की भांति एक G-श्रेणी का तारा है और इसे 55 कैंक्राई ए (55 Cancri A) या कोपर्निकस (Copernicus) करा गया है। दूसरा तारा एक लाल बौना है और इसे 55 कैंक्राई बी (55 Cancri B) का नाम दिया गया है। सन् 2018 तक पाँच बहिर्ग्रह 55 कैंक्राई ए की परिक्रमा करते हुए पाए गए थे।